title: 2015 m. balandžio 29 d. Europos Parlamento sprendimas (ES) 2015/1709 dėl bendrosios įmonės ENIAC 2013 finansinių metų biudžeto įvykdymo patvirtinimo

text:
2015 9 30

               LT

               Europos Sąjungos oficialusis leidinys

               L 255/424

      EUROPOS PARLAMENTO SPRENDIMAS (ES) 2015/1709
      2015 m. balandžio 29 d.
      dėl bendrosios įmonės ENIAC 2013 finansinių metų biudžeto įvykdymo patvirtinimo
      EUROPOS PARLAMENTAS,

                  —

                  atsižvelgdamas į bendrosios įmonės ENIAC 2013 finansinių metų galutines metines finansines ataskaitas,

                  —

                  atsižvelgdamas į Audito Rūmų ataskaitą dėl bendrosios įmonės ENIAC 2013 finansinių metų metinių finansinių ataskaitų kartu su bendrosios įmonės atsakymais (1),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2013 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

                  —

                  atsižvelgdamas į Tarybos 2015 m. vasario 17 d. rekomendaciją dėl patvirtinimo, kad bendroji įmonė įvykdė 2013 finansinių metų biudžetą (05306/2015 – C8–0049/2015),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3),

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (4), ypač į jo 209 straipsnį,

                  —

                  atsižvelgdamas į 2007 m. gruodžio 20 d. Tarybos reglamentą (EB) Nr. 72/2008 dėl bendrosios įmonės ENIAC įsteigimo (5),

                  —

                  atsižvelgdamas į 2014 m. gegužės 6 d. Tarybos reglamentą (ES) Nr. 561/2014, kuriuo įsteigiama bendroji įmonė ECSEL (6), ypač į jo 1 straipsnio 2 dalį ir 12 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (7) 185 straipsnyje,

                  —

                  atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 110/2014 dėl pavyzdinio finansinio reglamento viešojo ir privačiojo sektorių partnerystės įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 (8) 209 straipsnyje,

                  —

                  atsižvelgdamas į Darbo tvarkos taisyklių 94 straipsnį ir V priedą,

                  —

                  atsižvelgdamas į Biudžeto kontrolės komiteto pranešimą (A8–0104/2015),

         1.

            atideda savo sprendimo, kuriuo bendrosios įmonės ECSEL vykdomajam direktoriui patvirtinama, kad bendrosios įmonės ENIAC 2013 finansinių metų biudžetas įvykdytas, priėmimą;

         2.

            išdėsto savo pastabas toliau pateikiamoje rezoliucijoje;

         3.

            paveda Pirmininkui perduoti šį sprendimą ir rezoliuciją, kuri yra neatskiriama jo dalis, bendrosios įmonės ECSEL vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

               Pirmininkas

            Martin SCHULZ

               Generalinis sekretorius

            Klaus WELLE

         (1)  OL C 452, 2014 12 16, p. 26.

         (2)  OL C 452, 2014 12 16, p. 27.

         (3)  OL L 248, 2002 9 16, p. 1.

         (4)  OL L 298, 2012 10 26, p. 1.

         (5)  OL L 30, 2008 2 4, p. 21.

         (6)  OL L 169, 2014 6 7, p. 152.

         (7)  OL L 357, 2002 12 31, p. 72.

         (8)  OL L 38, 2014 2 7, p. 2.


title: 2010/742/ES: 2010 m. lapkričio 24 d. Europos Parlamento ir Tarybos sprendimas dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Nyderlandų paraiška „EGF/2009/028 NL/Limburgas, 18 skyrius“ )

text:
4.12.2010

               LT

               Europos Sąjungos oficialusis leidinys

               L 318/39

         EUROPOS PARLAMENTO IR TARYBOS SPRENDIMAS
   2010 m. lapkričio 24 d.
   dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Nyderlandų paraiška „EGF/2009/028 NL/Limburgas, 18 skyrius“)
   (2010/742/ES)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo (1), ypač į jo 28 punktą,
   atsižvelgdami į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą (2), ypač į jo 12 straipsnio 3 dalį,
   atsižvelgdami į Europos Komisijos pasiūlymą,
   kadangi:

               (1)

               Europos prisitaikymo prie globalizacijos padarinių fondas (toliau – EGF) įsteigtas papildomai paramai darbuotojams, atleistiems dėl su globalizacija susijusių pagrindinių pasaulio prekybos sistemos struktūrinių pokyčių, ir padėti jiems vėl integruotis į darbo rinką.

               (2)

               EGF taikymo sritis buvo išplėsta – nuo 2009 m. gegužės 1 d. galima teikti paraiškas dėl paramos darbuotojams, atleistiems iš darbo dėl tiesioginio pasaulinės finansų ir ekonomikos krizės poveikio.

               (3)

               2006 m. gegužės 17 d. tarpinstituciniame susitarime numatyta galimybė mobilizuoti EGF lėšas neviršijant nustatytos didžiausios metinės 500 mln. EUR ribos.

               (4)

               2009 m. gruodžio 30 d. dėl darbuotojų atleidimo devyniose įmonėse, kurios vykdo veiklą NACE 2 red. 18 skyriaus (spausdinimas ir įrašytų laikmenų tiražavimas) sektoriuje NUTS II lygmens Limburgo (NL42) regione Nyderlandai pateikė paraišką mobilizuoti EGF lėšas, o iki 2010 m. gegužės 6 d. pateikė papildomos informacijos. Ši paraiška atitinka finansinei paramai taikomus reikalavimus, kaip nustatyta Reglamento (EB) Nr. 1927/2006 10 straipsnyje. Todėl Komisija siūlo mobilizuoti 549 946 EUR sumą.

               (5)

               Todėl EGF lėšos turėtų būti mobilizuojamos finansinei paramai pagal Nyderlandų pateiktą paraišką suteikti,

         PRIĖMĖ ŠĮ SPRENDIMĄ:
   1 straipsnis
   2010 m. finansinių metų Europos Sąjungos bendrajame biudžete iš Europos prisitaikymo prie globalizacijos padarinių fondo mobilizuojama 549 946 EUR įsipareigojimų ir mokėjimų asignavimų suma.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Strasbūre 2010 m. lapkričio 24 d.

            Europos Parlamento vardu

            Pirmininkas

         J. BUZEK

            Tarybos vardu

            Pirmininkas

         O. CHASTEL

      (1)  OL C 139, 2006 6 14, p. 1.

      (2)  OL L 406, 2006 12 30, p. 1.


title: 2016 m. gruodžio 9 d. Komisijos sprendimas dėl Europos Bendrijų bei jų valstybių narių ir Bosnijos ir Hercegovinos stabilizacijos ir asociacijos susitarimo protokolo, kuriuo atsižvelgiama į Kroatijos Respublikos įstojimą į Europos Sąjungą, sudarymo Europos atominės energijos bendrijos vardu

text:
15.12.2016

               LT

               Europos Sąjungos oficialusis leidinys

               C 467/16

         KOMISIJOS SPRENDIMAS
   2016 m. gruodžio 9 d.
   dėl Europos Bendrijų bei jų valstybių narių ir Bosnijos ir Hercegovinos stabilizacijos ir asociacijos susitarimo protokolo, kuriuo atsižvelgiama į Kroatijos Respublikos įstojimą į Europos Sąjungą, sudarymo Europos atominės energijos bendrijos vardu
   (2016/C 467/06)
   EUROPOS KOMISIJA,
   atsižvelgdama į Europos atominės energijos bendrijos steigimo sutartį, ypač į jos 101 straipsnio 2 dalį,
   atsižvelgdama į Tarybos sprendimą dėl pritarimo, kad Komisija Europos atominės energijos bendrijos vardu sudarytų Europos Bendrijų bei jų valstybių narių ir Bosnijos ir Hercegovinos stabilizacijos ir asociacijos susitarimo protokolą, kuriuo atsižvelgiama į Kroatijos Respublikos įstojimą į Europos Sąjungą (toliau – Protokolas),
   kadangi:

               (1)

               2008 m. birželio 16 d. pasirašytas ir 2015 m. birželio 1 d. (1) įsigaliojo Europos Bendrijų bei jų valstybių narių ir Bosnijos ir Hercegovinos stabilizacijos ir asociacijos susitarimas (toliau –SAS);

               (2)

               Kroatijos Respublika Sąjungos valstybe nare tapo 2013 m. liepos 1 d.;

               (3)

               pagal 2012 m. Akto dėl Kroatijos Respublikos stojimo į Europos Sąjungą sąlygų 6 straipsnio 2 dalies antrą pastraipą dėl Kroatijos prisijungimo prie SAS turėtų būti susitariama Tarybai, vieningai veikiant valstybių narių vardu, ir atitinkamai trečiajai šaliai sudarant SAS protokolą;

               (4)

               2012 m. rugsėjo 24 d. Taryba įgaliojo Komisiją pradėti derybas su Bosnija ir Hercegovina siekiant sudaryti SAS protokolą;

               (5)

               šios derybos sėkmingai baigtos ir Europos Bendrijų bei jų valstybių narių ir Bosnijos ir Hercegovinos stabilizacijos ir asociacijos susitarimo protokolas, kuriuo atsižvelgiama į Kroatijos Respublikos įstojimą į Europos Sąjungą, (toliau – Protokolas) parafuotas 2016 m. liepos 18 d.;

               (6)

               į Protokolą įtraukti klausimai, kurie priklauso Europos atominės energijos bendrijos kompetencijai;

               (7)

               klausimais, kurie priklauso Europos atominės energijos bendrijos kompetencijai, Komisija turėtų sudaryti Protokolą Europos atominės energijos bendrijos vardu;

               (8)

               2016 m. lapkričio 21 d. Taryba priėmė sprendimą kuriuo pritariama, kad Komisija Europos atominės energijos bendrijos vardu sudarytų Protokolą (2);

               (9)

               Protokolo pasirašymui ir sudarymui taikoma atskira procedūra klausimų, kurie patenka į Europos Sąjungos sutarties ir Sutarties dėl Europos Sąjungos veikimo taikymo sritį, atžvilgiu;

               (10)

               Protokolas turėtų būti patvirtintas,

         NUSPRENDĖ:
   1 straipsnis
   Pritariama tam, kad Europos atominės energijos bendrijos vardu būtų sudarytas Europos Bendrijų bei jų valstybių narių ir Bosnijos ir Hercegovinos stabilizacijos ir asociacijos susitarimo protokolas, kuriuo atsižvelgiama į Kroatijos Respublikos įstojimą į Europos Sąjungą.
   Protokolo tekstas pridedamas prie Tarybos sprendimo dėl Protokolo pasirašymo Europos Sąjungos bei jos valstybių narių vardu ir laikino taikymo (3).
   2 straipsnis
   Už Europos kaimynystės politiką ir plėtros derybas atsakingas Komisijos narys įgaliojamas pasirašyti Protokolą ir deponuoti Protokolo 7 straipsnyje numatytą pranešimą.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. gruodžio 9 d.

            Komisijos vardu

         Johannes HAHN

            Komisijos narys

      (1)  OL L 164, 2015 6 30, p. 2.

      (2)  Dar nepaskelbta Oficialiajame leidinyje.

      (3)  Dar nepaskelbta Oficialiajame leidinyje.


title: 2013/379/ES: 2013 m. liepos 9 d. Politinio ir saugumo komiteto sprendimas ES BAM Rafah/1/2013 dėl Europos Sąjungos pasienio pagalbos misijos Rafos perėjimo punktui (ES BAM Rafah) vadovo skyrimo

text:
16.7.2013

               LT

               Europos Sąjungos oficialusis leidinys

               L 193/19

         POLITINIO IR SAUGUMO KOMITETO SPRENDIMAS ES BAM RAFAH/1/2013
   2013 m. liepos 9 d.
   dėl Europos Sąjungos pasienio pagalbos misijos Rafos perėjimo punktui (ES BAM Rafah) vadovo skyrimo
   (2013/379/ES)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2005 m. lapkričio 25 d. Tarybos bendruosius veiksmus 2005/889/BUSP dėl Europos Sąjungos pasienio pagalbos misijos Rafah perėjimo punktui (ES PPM Rafah) įsteigimo (1), ypač į jų 10 straipsnio 1 dalį,
   kadangi:

               (1)

               pagal Bendruosius veiksmus 2005/889/BUSP Politinis ir saugumo komitetas yra įgaliotas pagal Sutarties 38 straipsnį priimti atitinkamus sprendimus, susijusius su Europos Sąjungos pasienio pagalbos misijos Rafos perėjimo punktui (ES BAM Rafah) politinės kontrolės vykdymu ir strateginiu vadovavimu jai, taip pat sprendimą paskirti misijos vadovą;

               (2)

               2013 m. gegužės 23 d. Sąjungos vyriausiasis įgaliotinis užsienio reikalams ir saugumo politikai pasiūlė ES BAM Rafah vadovu nuo 2013 m. liepos 1 d. iki 2014 m. birželio 30 d. skirti Gerhard SCHLAUDRAFF;

               (3)

               2013 m. liepos 3 d. Tarybos sprendimu 2013/355/BUSP, kuriuo iš dalies keičiami Bendrieji veiksmai 2005/889/BUSP dėl Europos Sąjungos pasienio pagalbos misijos Rafah perėjimo punktui (ES BAM Rafah) įsteigimo ir pratęsiamas jų galiojimo terminas (2), ES BAM Rafah įgaliojimai pratęsti iki 2014 m. birželio 30 d.,

         PRIĖMĖ ŠĮ SPRENDIMĄ:
   1 straipsnis
   Gerhard SCHLAUDRAFF skiriamas Europos Sąjungos pasienio pagalbos misijos Rafos perėjimo punktui (ES BAM Rafah) vadovu nuo 2013 m. liepos 1 d. iki 2014 m. birželio 30 d.
   2 straipsnis
   Šis sprendimas įsigalioja jo priėmimo dieną.
   Jis taikomas nuo 2013 m. liepos 1 d.

      Priimta Briuselyje 2013 m. liepos 9 d.

            Politinio ir saugumo komiteto vardu

            Pirmininkas

         W. STEVENS

      (1)  OL L 327, 2005 12 14, p. 28.

      (2)  OL L 185, 2013 7 4, p. 16.


title: 2013 m. spalio 30 d. Tarybos sprendimas, kuriuo priimama Tarybos pozicija dėl 2013 finansinių metų Europos Sąjungos taisomojo biudžeto Nr. 9 projekto

text:
1.11.2013

               LT

               Europos Sąjungos oficialusis leidinys

               C 318/3

         TARYBOS SPRENDIMAS
   2013 m. spalio 30 d.
   kuriuo priimama Tarybos pozicija dėl 2013 finansinių metų Europos Sąjungos taisomojo biudžeto Nr. 9 projekto
   2013/C 318/03
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 314 straipsnį, kartu su Europos atominės energijos bendrijos steigimo sutartimi, ypač jos 106a straipsniu,
   atsižvelgdama į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (1), ypač į jo 41 straipsnį,
   kadangi:

               —

               2012 m. gruodžio 12 d. buvo galutinai priimtas 2013 finansinių metų Sąjungos biudžetas (2),

               —

               2013 m. spalio 3 d. Komisija pateikė pasiūlymą dėl 2013 finansinių metų bendrojo biudžeto taisomojo biudžeto Nr. 9 projekto,

               —

               atsižvelgiant į tai, kad 2013 m. bendrojo biudžeto taisomojo biudžeto Nr. 9 projektą reikia priimti nedelsiant, yra pagrįsta, vadovaujantis Tarybos darbo tvarkos taisyklių 3 straipsnio 3 dalimi, sutrumpinti Protokolo Nr. 1 dėl nacionalinių parlamentų vaidmens Europos Sąjungoje 4 straipsnyje nustatytą aštuonių savaičių laikotarpį, skirtą nacionaliniams parlamentams informuoti, ir dešimties dienų laikotarpį, skirtą punktui įtraukti į Tarybos posėdžio preliminarią darbotvarkę,

         NUSPRENDĖ:
   Vienintelis straipsnis
   2013 m. spalio 30 d. buvo priimta Tarybos pozicija dėl 2013 finansinių metų Europos Sąjungos taisomojo biudžeto Nr. 9 projekto.
   Su visu pozicijos tekstu galima susipažinti toliau nurodytoje Tarybos interneto svetainėje arba jį iš ten atsisiųsti: http://www.consilium.europa.eu/

      Priimta Briuselyje 2013 m. spalio 30 d.

            Tarybos vardu

            Pirmininkas

         L. LINKEVIČIUS

      (1)  OL L 298, 2012 10 26, p. 1.

      (2)  OL L 66, 2013 3 8, p. 1, su klaidų ištaisymu OL L 134, 2013 5 18, p. 21.


title: 2017 m. kovo 14 d. Komisijos sprendimas (ES) 2017/451, kuriuo Europos Sąjungos vardu patvirtinami tam tikri Protokolo, kuriuo nustatomos Europos Sąjungos ir Mauritanijos Islamo Respublikos žvejybos partnerystės susitarime numatytos žvejybos galimybės ir finansinis įnašas, pakeitimai

text:
15.3.2017

                  LT

                  Europos Sąjungos oficialusis leidinys

                  L 69/34

            KOMISIJOS SPRENDIMAS (ES) 2017/451
      2017 m. kovo 14 d.
      kuriuo Europos Sąjungos vardu patvirtinami tam tikri Protokolo, kuriuo nustatomos Europos Sąjungos ir Mauritanijos Islamo Respublikos žvejybos partnerystės susitarime numatytos žvejybos galimybės ir finansinis įnašas, pakeitimai
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2016 m. gegužės 24 d. Tarybos sprendimą (ES) 2016/870 dėl Protokolo, kuriuo ketveriems metams nustatomos Europos bendrijos ir Mauritanijos Islamo Respublikos žvejybos partnerystės susitarime numatytos žvejybos galimybės ir finansinis įnašas, sudarymo Europos Sąjungos vardu (1), ypač į jo 3 straipsnį,
      kadangi:

                  (1)

                  Europos bendrijos ir Mauritanijos Islamo Respublikos žvejybos partnerystės susitarimo (2) (toliau – Susitarimas), patvirtinto Tarybos reglamentu (EB) Nr. 1801/2006 (3), 10 straipsniu sudaromas jungtinis komitetas, kuris stebi to Susitarimo taikymą, visų pirma, prižiūri, kaip jis įgyvendinamas, aiškinamas ir ar jis tinkamai taikomas, o prireikus – iš naujo įvertina žvejybos galimybių apimtį ir atitinkamai finansinį įnašą;

                  (2)

                  Protokolo, kuriuo nustatomos Europos bendrijos ir Mauritanijos Islamo Respublikos žvejybos partnerystės susitarime numatytos žvejybos galimybės ir finansinis įnašas (toliau – Protokolas), patvirtinto Sprendimu (ES) 2016/870, 1 straipsnio 1 dalyje pagal minėtą susitarimą nustatomos žvejybos galimybės ketveriems metams nuo 2015 m. lapkričio 16 d., o Protokolo 2 straipsnio 1 dalyje nustatomas metinis finansinis įnašas už Europos Sąjungos laivų teises žvejoti Mauritanijos žvejybos zonoje;

                  (3)

                  Protokolo 1 straipsnio 1 dalyje nurodytoje lentelėje nustatomos žvejybos galimybės ir numatoma, kad, remdamosi turimomis mokslinėmis rekomendacijomis, abi šalys jungtiniame komitete gali susitarti dėl žvejybos galimybių suteikimo traleriams šaldikliams, žvejojantiems tų rūšių priedugnio žuvis, kurių perteklinis kiekis yra užfiksuotas;

                  (4)

                  buvo numatyta, kad jungtinis komitetas susitiks Nuakšote 2016 m. lapkričio 15–16 d. neeilinėje sesijoje, kad būtų patvirtinti žvejybos galimybių pakeitimai, žvejybos veiklą reglamentuojančios sąlygos ir finansinis įnašas, atsižvelgiant į Sąjungos prašymą sukurti naują žvejybos kategoriją traleriams šaldikliams, žvejojantiems senegalines jūrų lydekas;

                  (5)

                  prieš šį Jungtinio komiteto posėdį Komisija perdavė Tarybai parengiamąjį dokumentą, kuriame išdėstyta išsami informacija apie numatomą Sąjungos poziciją;

                  (6)

                  remdamasi Sprendimo (ES) 2016/870 priedo 3 punktu Taryba patvirtino numatomą Sąjungos poziciją;

                  (7)

                  priimti pakeitimai – nauja žvejybos kategorija senegalines jūrų lydekas žvejojantiems traleriams šaldikliams, šiai naujai kategorijai taikomos žvejybos veiklą reglamentuojančios sąlygos ir finansinio įnašo už galimybę žvejoti padidinimas – įtraukti į minėto 2016 m. lapkričio 15–16 d. jungtinio komiteto susitikimo protokolo 5 priedą;

                  (8)

                  šie pakeitimai turėtų būti patvirtinti Sąjungos vardu,

            PRIĖMĖ ŠĮ SPRENDIMĄ:
      1 straipsnis
      Sąjungos vardu patvirtinami Protokolo, kuriuo nustatomos Europos bendrijos ir Mauritanijos Islamo Respublikos žvejybos partnerystės susitarime numatytos žvejybos galimybės ir finansinis įnašas, pakeitimai, priimti pagal minėto Susitarimo 10 straipsnį įsteigto jungtinio komiteto 2016 m. lapkričio 15–16 d. posėdyje, ir nurodyti posėdžio protokolo 5 priede.
      Jungtinio komiteto 2016 m. lapkričio 15–16 d. posėdžio protokolo 5 priedo tekstas pridedamas prie šio sprendimo.
      2 straipsnis
      Šis sprendimas įsigalioja trečią dieną po jo paskelbimo Europos Sąjungos oficialiajame leidinyje.

         Priimta Briuselyje 2017 m. kovo 14 d.

               Komisijos vardu

               Pirmininkas

            Jean-Claude JUNCKER

         (1)  OL L 145, 2016 6 2, p. 1.

         (2)  OL L 343, 2006 12 8, p. 4.

         (3)  2006 m. lapkričio 30 d. Tarybos reglamentas (EB) Nr. 1801/2006 dėl Europos bendrijos ir Mauritanijos Islamo Respublikos žvejybos partnerystės susitarimo sudarymo (OL L 343, 2006 12 8, p. 1).

         PRIEDAS
         Protokolas, 2 straipsnis, dalys:

                     1.

                     Nustatomas susitarimo 7 straipsnyje numatytas penkiasdešimt septynių milijonų penkių šimtų tūkstančių (57 500 000) eurų dydžio metinis finansinis įnašas už Europos Sąjungos laivų teises žvejoti Mauritanijos žvejybos zonoje. Ši dalis taikoma laikantis šio Protokolo 5–10 ir 16 straipsnių nuostatų.

                     3.

                     Bendri leidžiami sužvejoti kiekiai (1, 2, 2a, 3, 6, 7 ir 8 kategorijų žvejybai) ir orientaciniai kiekiai (4 ir 5 kategorijų žvejybai) nustatyti šio Protokolo 1 priede pateiktose techninių duomenų lentelėse. Jie nustatyti pagal kalendorinius metus (atitinkamų metų sausio 1 d.–gruodžio 31 d. laikotarpius). Kai pirmasis ir paskutinis Protokolo taikymo laikotarpis nesutampa su kalendoriniais metais, bendri leidžiami sužvejoti kiekiai nustatomi pro rata temporis ir atsižvelgiant į kiekvienos kategorijos žvejybai būdingą sužvejojamo kiekio pasiskirstymą per metus.

                     7.

                     4 ir 5 kategorijų žvejybos atveju, jei žuvų kiekiai, Europos Sąjungos tunų žvejybos laivų sužvejoti Mauritanijos žvejybos zonoje, viršija šių kategorijų žvejybai nustatytus orientacinius kiekius, penkiasdešimt septynių milijonų penkių šimtų tūkstančių (57 500 000) eurų finansinio įnašo suma padidinama atitinkamų metų techninių duomenų lentelėse nurodytu mokesčiu už kiekvieną papildomai sužvejotą toną. Tačiau suma, Europos Sąjungos mokama už sužvejotus papildomus kiekius, negali būti didesnė nei suma, mokėtina už atitinkamą orientacinį kiekį, padaugintą iš dviejų. Jei Europos Sąjungos laivų sužvejotų žuvų kiekis daugiau nei du kartus viršija atitinkamą orientacinį kiekį, suma, mokėtina už kiekį, kuriuo viršijama ši riba, išmokama kitais metais.

               1 straipsnio 1 dalyje nurodyta žvejybos kategorijų lentelė:

                     Žvejybos kategorija

                     Bendras leidžiamas sužvejoti kiekis ir orientacinis kiekis

                     1

                     Vėžiagyvių (išskyrus langustus ir krabus) žvejybos laivai

                     5 000  tonų

                     2

                     Senegalinių jūrinių lydekų žvejybos traleriai (išskyrus tralerius šaldiklius) ir senegalinių jūrinių lydekų žvejybos dugninėmis ūdomis laivai

                     6 000  tonų

                     2a

                     Senegalines jūrų lydekas žvejojantys traleriai šaldikliai

                     senegalinės jūrų lydekos – 3 500  tonų
                     kalmarai – 1 450  tonų
                     sepijos – 600 tonų

                     3

                     Priedugnio žuvų (išskyrus senegalines jūrų lydekas) žvejybos ne tralais laivai

                     3 000  tonų

                     4

                     Tunų žvejybos seineriai

                     12 500  tonų
                     (orientacinis kiekis)

                     5

                     Tunų žvejybos kartinėmis ūdomis laivai ir tunų žvejybos ilgosiomis dreifuojančiomis ūdomis laivai

                     7 500  tonų
                     (orientacinis kiekis)

                     6

                     Pelaginių žuvų žvejybos traleriai šaldikliai

                     225 000  tonų (*1)

                     7

                     Pelaginių žuvų žvejybos laivai be šaldytuvų

                     15 000  tonų (*2)

                     8

                     Galvakojų žvejyba

                     [pm] tonų

               Priedas, 1 priedėlis „Techninių duomenų lentelės“, nauja 2a lentelė:

                     2a ŽVEJYBOS KATEGORIJA
                     SENEGALINES JŪRŲ LYDEKAS ŽVEJOJANTYS TRALERIAI ŠALDIKLIAI

               1.   Žvejybos zona

                                 a)

                                 į šiaurę nuo 19° 15,60 šiaurės platumos: į vakarus nuo linijos, jungiančios šiuos taškus:

                                                20° 46,30 šiaurės platumos

                                                17° 03,00 vakarų ilgumos

                                                20° 36,00 šiaurės platumos

                                                17° 11,00 vakarų ilgumos

                                                20° 36,00 šiaurės platumos

                                                17° 36,00 vakarų ilgumos

                                                20° 03,00 šiaurės platumos

                                                17° 36,00 vakarų ilgumos

                                                19° 45,70 šiaurės platumos

                                                17° 03,00 vakarų ilgumos

                                                19° 29,00 šiaurės platumos

                                                16° 51,50 vakarų ilgumos

                                                19° 15,60 šiaurės platumos

                                                16° 51,50 vakarų ilgumos

                                                19° 15,60 šiaurės platumos

                                                16° 49,60 vakarų ilgumos

                                 b)

                                 Į pietus nuo 19° 15,60 šiaurės platumos ir iki 17° 50,00 šiaurės platumos: į vakarus nuo linijos, esančios už 18 jūrmylių nuo žemiausio atoslūgio taško.

                                 c)

                                 Į pietus nuo 17° 50,00 šiaurės platumos: į vakarus nuo linijos, esančios 12 jūrmylių nuo žemiausio atoslūgio taško.

                           Zonų, kurios apskaičiuotos nuo žemiausio atoslūgio taško, ribines linijas jungtinis komitetas gali pakeisti geografinėmis koordinatėmis.

                     Leidžiami žvejybos įrankiai

                                 —

                                 Dugniniai tralai jūrinėms lydekoms.

                                 —

                                 Draudžiama naudoti dvigubus tralo maišus.

                                 —

                                 Tralo maišą gaminti iš sudvigubintos gijos draudžiama.

                     Mažiausias leidžiamas tinklo akių dydis

                     70 mm (tralas)

                     Mažiausi dydžiai

                     Mažiausias žuvų dydis matuojamas nuo galvos galo iki uodegos peleko galo (visas ilgis) (žr. 7 priedėlį)

                     Jungtinis komitetas gali nustatyti mažiausią dydį čia neišvardytoms rūšims.

                     Priegauda

                     Leidžiama

                     Neleidžiama

                     25 % priedugnio rūšių žuvų (išskyrus senegalines jūrų lydekas)

                     Galvakojai (išskyrus kalmarus ir sepijas) ir vėžiagyviai

                     Jungtinis komitetas gali nustatyti priegaudos procentą čia neišvardytoms rūšims.

                     Žvejybos galimybės/mokesčiai

                     Laikotarpis

                     Metai

                     Bendras leidžiamas sužvejoti kiekis (tonomis)

                     3 500

                     senegalinės jūrų lydekos (pagrindinė žvejojama rūšis)

                     1 450

                     kalmarai (antraeilė žvejojama rūšis)

                     600

                     sepijos (antraeilė žvejojama rūšis)

                     Mokestis

                     senegalinės jūrų lydekos – 70 EUR/t

                     kalmarai – 575 EUR/t

                     sepijos – 250 EUR/t

                     priegauda – 90 EUR/t

                     Mokestis apskaičiuojamas pasibaigus kiekvienam trijų mėnesių laikotarpiui, per kurį laivui leista žvejoti, atsižvelgus į per tą laikotarpį sužvejotą kiekį.
                     Licencija išduodama pateikus 1 000  EUR užstatą už laivą; užstatas pateikiamas kiekvieno trijų mėnesių laikotarpio, per kurį laivui leista žvejoti, pradžioje, ir bus išskaičiuojamas iš bendro mokesčio dydžio.
                     Vienu metu leidžiama žvejoti ne daugiau kaip 6 laivams.

                     Biologinis atsikūrimas

                     Esant reikalui, jungtinis komitetas nustato biologinio atsikūrimo laikotarpį remdamasis jungtinio mokslinio komiteto moksline rekomendacija.

                     Moksliniai stebėtojai

                     Nukrypstant nuo priedo X skyriaus 2 punkto, kiekvieno reiso metu laivai priima vieną Mauritanijos mokslinį stebėtoją.

                     Pastabos

                     Mokesčiai nustatomi visam Protokolo taikymo laikotarpiui.

            (*1)  Leidžiamas 10 % nuokrypis, kuris nedaro poveikio finansiniam įnašui, kurį Europos Sąjunga moka už žvejybos teises.

            (*2)  Jei šios žvejybos galimybės naudojamos, jas reikia išskaičiuoti iš 6 kategorijos žvejybai numatyto bendro leidžiamo sužvejoti kiekio.


title: 1999 m. birželio 2 d. Komisijos sprendimas dėl vidaus tyrimų, susijusių su Bendrijos interesams kenkiančio sukčiavimo, korupcijos ir bet kurios kitos neteisėtos veiklos prevencija, nuostatų ir sąlygų (pranešta dokumentu Nr. SEC(1999) 802)

text:
Svarbus teisinis pranešimas

|

31999D0396

Oficialusis leidinys L 149 , 16/06/1999 p. 0057 - 0059

		Komisijos sprendimas1999 m. birželio 2 d.dėl vidaus tyrimų, susijusių su Bendrijos interesams kenkiančio sukčiavimo, korupcijos ir bet kurios kitos neteisėtos veiklos prevencija, nuostatų ir sąlygų(pranešta dokumentu Nr. SEC(1999) 802)(1999/396/EB, EAPB, Euratomas)EUROPOS BENDRIJŲ KOMISIJA,atsižvelgdama į Europos bendrijos steigimo sutartį, ypač į jos 218 straipsnį,atsižvelgdama į Europos anglių ir plieno bendrijos steigimo sutartį, ypač į jos 16 straipsnį,atsižvelgdama į Europos atominės energijos bendrijos steigimo sutartį, ypač į jos 131 straipsnį,kadangi:(1) Europos Parlamento ir Tarybos reglamentas (EB) Nr. 1073/1999 [1] bei Tarybos reglamentas (Euratomas) Nr. 1074/1999 [2] dėl Europos kovos su sukčiavimu tarnybos ("OLAF") atliekamų tyrimų nustato, kad Tarnyba turi teisę inicijuoti ir atlikti administracinius tyrimus EB sutartimi ar Euratomo sutartimi arba jomis remiantis įsteigtose institucijose, dariniuose, įstaigose ir žinybose;(2) Europos kovos su sukčiavimu tarnybos pareiga, kaip nustatė Komisija, neapsiriboja finansinių interesų apsauga, o apima visų rūšių veiklą, susijusią su būtinumu saugoti Bendrijos interesus nuo netinkamo elgesio, už kurį privalu atsakyti administracine tvarka ar pagal baudžiamuosius įstatymus;(3) kovos su sukčiavimu sritis turėtų būti plečiama ir jos veiksmingumas didinamas išnaudojant esamą profesionalią patirtį administracinių tyrimų srityje;(4) dėl to, remdamosi savo administraciniu savarankiškumu, visos institucijos, dariniai, įstaigos ir žinybos turėtų patikėti Tarnybai užduotį atlikti vidaus administracinius tyrimus siekiant išaiškinti rimtą su profesinių pareigų atlikimu susijusią padėtį, kuri gali būti vertinama kaip Bendrijos pareigūnų ir tarnautojų prievolių nevykdymas, kaip nurodyta Europos Bendrijų pareigūnų tarnybos nuostatų ir kitų tarnautojų įdarbinimo sąlygų (toliau - Tarnybos nuostatai) 11 straipsnyje, 12 straipsnio antroje ir trečioje pastraipoje, 13, 14, 16 straipsniuose ir 17 straipsnio pirmoje pastraipoje, kenkiantis tų Bendrijų interesams ir dėl kurio gali tekti atsakyti administracine tvarka arba prireikus pagal baudžiamuosius įstatymus, arba kaip rimtas nusižengimas, kaip nurodyta Tarnybos nuostatų 22 straipsnyje, arba kaip Komisijos narių ar Komisijos personalo narių, kuriems netaikomi Tarnybos nuostatai, analogiškų prievolių nevykdymas;(5) tokie tyrimai turėtų būti atliekami griežtai laikantis Europos Bendrijų steigimo sutarčių, ypač Protokolo dėl privilegijų ir imunitetų, jas įgyvendinančių tekstų ir atitinkamų Tarnybos nuostatų;(6) tokie tyrimai turėtų būti atliekami lygiavertėmis sąlygomis visose Bendrijos institucijose, tarnybose, įstaigose ir žinybose; kadangi šios užduoties skyrimas Tarnybai neturėtų menkinti pačių institucijų, darinių, įstaigų ar žinybų atsakomybės ir jokiu būdu neturėtų mažinti atitinkamų asmenų teisinės apsaugos;(7) kol bus iš dalies pakeisti Tarnybos nuostatai, turėtų būti nustatytos praktinės priemonės, numatančios, kaip Komisijos nariai bei jos pareigūnai ir tarnautojai turėtų padėti, kad vidaus tyrimai vyktų sklandžiai;(8) 1998 m. liepos 14 d. Komisijos sprendimas dėl specialios paskirties Kovos su sukčiavimu koordinavimo grupės atliekamų tyrimų kartu su jo 1998 m. gruodžio 9 d. įgyvendinimo taisyklėmis turėtų būti panaikintas,NUSPRENDĖ:1 straipsnisPareiga padėti TarnybaiKomisijos Generalinis Sekretorius, tarnybos bei kiekvienas jos pareigūnas ir tarnautojas turi bendradarbiauti su Tarnybos atstovais ir teikti bet kurią tyrimui reikalingą pagalbą. Tuo tikslu Tarnybos atstovams jie teikia visą naudingą informaciją ir paaiškinimus.Nepažeisdami Europos Bendrijų steigimo sutarčių, pirmiausia Protokolo dėl privilegijų ir imunitetų, ir jas įgyvendinančių tekstų atitinkamų nuostatų, Komisijos nariai visokeriopai bendradarbiauja su Tarnyba.2 straipsnisPareiga teikti informacijąKiekvienas Komisijos pareigūnas ar tarnautojas, sužinojęs apie įrodymus, kuriais remiantis galima daryti prielaidą apie galimus Bendrijų interesams kenkiančio sukčiavimo, korupcijos ar bet kurios kitos neteisėtos veiklos atvejus, arba apie rimtą su profesinių pareigų atlikimu susijusią padėtį, kuri gali būti vertinama kaip Bendrijų pareigūnų ir tarnautojų prievolių nevykdymas, dėl kurio gali tekti atsakyti administracine tvarka arba prireikus pagal baudžiamuosius įstatymus, arba apie Komisijos narių ar Komisijos personalo narių, kuriems netaikomi Tarnybos nuostatai, analogiškų prievolių nevykdymą, turi nedelsdamas pranešti savo tarnybos vadovui ar generaliniam direktoriui, arba, jei jis mano, kad tikslinga, Komisijos Generaliniam Sekretoriui arba tiesiogiai Tarnybai.Komisijos Generalinis Sekretorius, generaliniai direktoriai ir tarnybų vadovai nedelsdami perduoda Tarnybai visus jiems žinomus įrodymus, kuriais remiantis galima daryti prielaidą apie pirmojoje pastraipoje minėtus pažeidimus.Dėl to, kad jie pranešė pirmojoje ir antrojoje pastraipose nurodytą informaciją, Komisijos pareigūnai ar tarnautojai jokiu būdu neturi būti šališkai traktuojami ar diskriminuojami.Komisijos nariai, sužinoję apie pirmojoje pastraipoje minėtas aplinkybes, praneša Komisijos pirmininkui arba, jei jie mano, kad tikslinga, tiesiogiai Tarnybai.3 straipsnisSaugumo tarnybos pagalbaTarnybos direktoriaus prašymu Komisijos saugumo tarnyba padeda Tarnybai tinkamai atlikti tyrimus.4 straipsnisSuinteresuoto asmens informavimasTais atvejais, kai iškyla Komisijos nario, pareigūno ar tarnautojo galimas dalyvavimas, suinteresuotas asmuo nedelsiant informuojamas, jeigu tai nekelia pavojaus tyrimui. Visais atvejais išvados, kuriose baigus tyrimą įvardijamas kuris nors Komisijos narys, pareigūnas ar tarnautojas, negali būti daromos nesuteikus suinteresuotam asmeniui galimybės pareikšti savo nuomonę apie su juo susijusias aplinkybes.Tais atvejais, kai tyrimo tikslais būtina išlaikyti visišką slaptumą ir reikia laikytis nacionalinės teismo institucijos kompetencijai priklausančios tyrimo tvarkos, pareigos kviesti narį, pareigūną ar tarnautoją, kad jis galėtų pareikšti savo nuomonę, atlikimas gali būti atidėtas Komisijos pirmininko arba jos Generalinio Sekretoriaus atitinkamai sutikimu.5 straipsnisInformavimas baigus tyrimą nesiimant jokių tolesnių veiksmųJei, atlikus vidaus tyrimą, Komisijos nariui, pareigūnui ar tarnautojui, prieš kurį buvo padaryti pareiškimai, negali būti keliama jokia byla, jam skirtas vidaus tyrimas baigiamas, nesiimant jokių tolesnių veiksmų, Tarnybos direktoriaus sprendimu, o šis apie tai raštu informuoja suinteresuotą asmenį.6 straipsnisImuniteto panaikinimasBet kuris nacionalinės policijos ar teismo institucijos prašymas panaikinti Komisijos pareigūno ar tarnautojo imunitetą teismo proceso atžvilgiu dėl galimų sukčiavimo, korupcijos ar bet kurios kitos neteisėtos veiklos atvejų perduodamas Tarnybos direktoriui jo nuomonei gauti. Jei imuniteto panaikinimo prašymas yra susijęs su Komisijos nariu, Tarnyba informuojama.7 straipsnisPanaikinimas1998 m. liepos 14 d. Komisijos sprendimas dėl specialios paskirties Kovos su sukčiavimu koordinavimo grupės atliekamų tyrimų kartu su jo 1998 m. gruodžio 9 d. įgyvendinimo taisyklėmis panaikinamas.8 straipsnisĮsigaliojimo dataŠis sprendimas įsigalioja nuo 1999 m. birželio 1 d.Priimta Briuselyje, 1999 m. birželio 2 d.Komisijos varduJacques SanterPirmininkas[1] OL L 136, 1999 5 31, p. 1.[2] OL L 136, 1999 5 31, p. 8.--------------------------------------------------


title: 2016 m. kovo 18 d. Tarybos sprendimas (BUSP) 2016/411, kuriuo iš dalies keičiamas Sprendimas 2011/172/BUSP dėl ribojamųjų priemonių, taikytinų tam tikriems asmenims, subjektams ir organizacijoms atsižvelgiant į padėtį Egipte

text:
19.3.2016

               LT

               Europos Sąjungos oficialusis leidinys

               L 74/40

         TARYBOS SPRENDIMAS (BUSP) 2016/411
   2016 m. kovo 18 d.
   kuriuo iš dalies keičiamas Sprendimas 2011/172/BUSP dėl ribojamųjų priemonių, taikytinų tam tikriems asmenims, subjektams ir organizacijoms atsižvelgiant į padėtį Egipte
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2011 m. kovo 21 d. Taryba priėmė Sprendimą 2011/172/BUSP (1) dėl ribojamųjų priemonių, taikytinų tam tikriems asmenims, subjektams ir organizacijoms atsižvelgiant į padėtį Egipte;

               (2)

               remiantis Sprendimo 2011/172/BUSP peržiūros rezultatais, ribojamųjų priemonių taikymas turėtų būti pratęstas iki 2017 m. kovo 22 d.;

               (3)

               todėl Sprendimas 2011/172/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimo 2011/172/BUSP 5 straipsnio antra pastraipa pakeičiama taip:

      „Šis sprendimas taikomas iki 2017 m. kovo 22 d.“

   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2016 m. kovo 18 d.

            Tarybos vardu

            Pirmininkas

         A.G. KOENDERS

      (1)  2011 m. kovo 21 d. Tarybos sprendimas 2011/172/BUSP dėl ribojamųjų priemonių, taikytinų tam tikriems asmenims, subjektams ir organizacijoms atsižvelgiant į padėtį Egipte (OL L 76, 2011 3 22, p. 63).


title: 2010/202/: 2010 m. kovo 9 d. Europos Parlamento ir Tarybos sprendimas dėl Europos prisitaikymo prie globalizacijos padarinių fondo lėšų panaudojimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą

text:
8.4.2010

               LT

               Europos Sąjungos oficialusis leidinys

               L 88/15

         EUROPOS PARLAMENTO IR TARYBOS SPRENDIMAS
   2010 m. kovo 9 d.
   dėl Europos prisitaikymo prie globalizacijos padarinių fondo lėšų panaudojimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą
   (2010/202/ES)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami į Europos Parlamento, Tarybos ir Komisijos 2006 m. gegužės 17 d. tarpinstitucinį susitarimą dėl biudžetinės drausmės ir patikimo finansų valdymo (1), ypač į jo 28 punktą,
   atsižvelgdami į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą (2), ypač į jo 12 straipsnio 3 dalį,
   atsižvelgdami į Europos Komisijos pasiūlymą,
   kadangi:

               (1)

               Europos prisitaikymo prie globalizacijos padarinių fondas (toliau – EGF) buvo įsteigtas teikti papildomą paramą nuo didelių struktūrinių pasaulinės prekybos tendencijų pokyčių padarinių nukentėjusiems iš darbo atleistiems darbuotojams ir jiems padėti iš naujo integruotis į darbo rinką.

               (2)

               EGF apimtis buvo išplėsta nuo 2009 m. gegužės 1 d. pateiktų paraiškų atžvilgiu, įtraukiant paramą darbuotojams, atleistiems iš darbo dėl pasaulinės finansų ir ekonomikos krizės.

               (3)

               2006 m. gegužės 17 d. tarpinstituciniame susitarime numatyta galimybė panaudoti EGF lėšas, neviršijant metinės viršutinės 500 mln. EUR ribos.

               (4)

               2009 m. liepos 23 d. Lietuva pateikė paraišką panaudoti EGF lėšas dėl iš bendrovės „Snaigė“ ir dviejų jos tiekimo įmonių iš darbo atleistų darbuotojų. Paraiška atitinka finansinės paramos nustatymo reikalavimus, kaip nustatyta Reglamento (EB) Nr. 1927/2006 10 straipsnyje, todėl Komisija siūlo skirti 258 163 EUR sumą.

               (5)

               Todėl EGF lėšos turėtų būti panaudotos suteikti finansinę paramą pagal Lietuvos pateiktą paraišką,

         PRIĖMĖ ŠĮ SPRENDIMĄ:
   1 straipsnis
   2010 finansinių metų Europos Sąjungos bendrajame biudžete Europos prisitaikymo prie globalizacijos padarinių fondo (EGF) lėšos panaudojamos siekiant skirti 258 163 EUR įsipareigojimų ir mokėjimų asignavimų sumą.
   2 straipsnis
   Šis sprendimas paskelbiamas Europos Sąjungos oficialiajame leidinyje.

      Priimta Strasbūre 2010 m. kovo 9 d.

            Europos Parlamento vardu

            Pirmininkas

         J. BUZEK

            Tarybos vardu

            Pirmininkas

         M. Á. MORATINOS

      (1)  OL C 139, 2006 6 14, p. 1.

      (2)  OL L 406, 2006 12 30, p. 1.